# Anglo-Catalan Society

### De Viquipèdia

L'Anglo-Catalan Society és una associació acadèmica fundada a Oxford el 1954 per hispanistes de la Gran Bretanya com Robert Brian Tate, Paul S.N. Russell-Gebbett o Francis William Pierce i per catalans exiliats com Josep Maria Batista i Roca, Joan Mascaró i Fornés i Joan Gili i Serra que té per objecte promoure la cultura catalana a la Gran Bretanya.

Celebra un congrés anual, a partir del 1955, generalment a Londres, i un congrés residencial, cada dos anys en una universitat diferent; en aquestes reunions hom fa exposicions de treballs i organitza conferències i diversos actes sobre temes catalans. Des de la seva fundació fins al 1975 concedí anualment un premi per als Jocs Florals de la Llengua Catalana. També concedeix beques per a estudiants i, des del 1977, publica monografies des de la revista Journal of Catalan Studies.

Manté relacions de col·laboració amb la Generalitat de Catalunya, l'Institut d'Estudis Catalans i la Fundació Congrés de Cultura Catalana. El 1986 rebé el premi Ramon Llull i el 1992 el premi Sant Jordi. El 2006 comptava amb 350 socis.

## [edita] Presidents

- Francis William Pierce (1955-1957)
- Joan Gili i Serra
- Alan Yates (1987-1990)
- Dominic Keown

## [edita] Enllaços externs

- Pàgina oficial

Obtingut de "http://ca.wikipedia.org../../../a/n/g/Anglo-Catalan_Society_0fdf.html"

Categoria: Catalanisme

##### Views

- Article
- Discussió
- Revisió actual

##### Cerca